***Hlavný kontrolór Obce Sap***

***Odborné stanovisko k návrhu záverečného účtu za rok 2022***

 V zmysle § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov

**predkladám**

Obecnému zastupiteľstvu v Sape odborné stanovisko k návrhu záverečného účtu Obce Sap za rok

2022.

 Stanovisko k návrhu záverečného účtu Obce Sap za rok 2022 som spracovala na základe predlo-ženého návrhu záverečného účtu Obce Sap za rok 2022 a v zmysle účtovnej závierky obce.

1. ***VÝCHODISKÁ SPRACOVANIA ODBORNÉHO STANOVISKA***

 Návrh záverečného účtu Obce Sap za rok 2022 je predložený na rokovanie obecného zastupi-teľstva v zákonom stanovenej lehote, t.j. do 30. júna rozpočtového roka.

***1. Súlad so všeobecne záväznými právnymi predpismi***

 Návrh záverečného účtu je spracovaný v súlade so zákonom č. 583/2004 Z.z. o rozpočtových pravidlách územnej samosprávy v znení neskorších predpisov. Návrh záverečného účtu zohľadňuje aj ustanovenia zákona č. 523/2004 Z.z. o rozpočtových pravidlách verejnej správy v znení neskor-ších predpisov a ostatné súvisiace právne normy.

***2. Dodržanie informačnej povinnosti***

 Návrh záverečného účtu bol verejne sprístupnený na úradnej tabuli a na webovom sídle obce dňa 05.06.2023, v zákonom stanovenej lehote, t.j. najmenej 15 dní pred jeho schválením v súlade

s § 9 ods. 2 zákona č. 369/1990 Zb. o obecnom zriadení v znení neskorších predpisov a s § 16 ods. 9 zákona č. 583/2004 Z. z..

***3. Dodržanie povinnosti auditu***

 Zákonnou povinnosťou podľa § 16 ods. 3 zákona č. 583/2004 Z.z. a § 9 ods. 4 zákona o obecnom zriadení je overenie účtovnej závierky audítorom. V čase spracovania tohto stanoviska nebol audit vykonaný. Odporúčam správu audítora po obdržaní predložiť OcZ.

***4. Metodická správnosť predloženého návrhu záverečného účtu***

 Predložený návrh záverečného účtu obsahuje povinné náležitosti podľa § 16 ods. 5 zákona

č. 583/2004 Z.z.:

 1. Rozpočet obce na rok 2022,

 2. Rozbor plnenia príjmov za rok 2022

 3. Rozbor čerpania výdavkov za rok 2022

 4. Prebytok/schodok rozpočtového hospodárenia za rok 2022

 5. Tvorbu a použitie peňažných fondov a iných fondov

 6. Bilanciu aktív a pasív k 31.12.2022

 7. Prehľad o stave a vývoji dlhu k 31.12.2022

 8. Údaje o hospodárení príspevkových organizácií

 9. Prehľad o poskytnutých dotáciách právnickým osobám a fyzickým osobám –

 podnikateľom podľa § 7 ods. 4 zákona č. 583/2004 Z.z.

10. Údaje o nákladoch a výnosoch podnikateľskej činnosti

11. Finančné usporiadanie vzťahov voči:

 a) zriadeným a založeným právnickým osobám

 b) štátnemu rozpočtu

 c) štátnym fondom

 d) rozpočtom iných obcí

 e) rozpočtu VÚC

1. ***ZOSTAVENIE ZÁVEREČNÉHO ÚČTU***

 Obec pri zostavení návrhu záverečného účtu postupovala podľa § 16 ods. 1 zákona č. 583/2004

Z.z. a po skončení rozpočtového roka údaje o rozpočtovom hospodárení súhrnne spracovala do zá- verečného účtu. V súlade s § 16 ods. 2 zákona č. 583/2004 Z.z. finančne usporiadala svoje hospodárenie vrátane finančných vzťahov k zriadeným alebo založeným právnickým osobám a fyzickým osobám – podnikateľom a právnickým osobám, ktorým poskytla prostriedky svojho rozpočtu; ďalej usporiadala finančné vzťahy k štátnemu rozpočtu, štátnym fondom, rozpočtom iných obcí a k rozpočtu vyššieho územného celku.

***1. Rozpočtové hospodárenie***

Obsahuje najmä údaje o plnení rozpočtu v členení podľa § 10 ods. 3 citovaného zákona v súlade

s rozpočtovou klasifikáciou, bilanciou aktív a pasív, prehľad o stave a vývoji dlhu prehľad o poskytnutých dotáciách v zmysle § 7 ods. 4 zákona č. 583/2004 Z.z., finančné usporiadanie finančných vzťahov obce. Údaje o hospodárení príspevkových organizácií návrh záverečného účtu neobsahuje, pretože obec nemá príspevkové organizácie. Záverečný účet obce taktiež nezahŕňa hodnotenie plnenia programov z dôvodu, že obec nezostavovala programový rozpočet – obecné zastupiteľstvo obce rozhodlo o neuplatňovaní programu obce v zmysle § 4 ods. 5 zákona č. 583/ 2004 Z.z. .

Údaje o plnení rozpočtu sú spracované podľa rozpočtovej klasifikácie v súlade s opatrením

MF SR č. MF/010175/2004-42 zo dňa 8. decembra 2004 v znení neskorších doplnkov, ktorým

sa ustanovuje druhová, organizačná a ekonomická klasifikácia rozpočtovej klasifikácie, ktorá

je záväzná pri zostavovaní, sledovaní a vyhodnocovaní rozpočtov územnej samosprávy.

Podľa zákona o obecnom zriadení obec má povinnosť zostaviť svoj rozpočet a pred schválením ho zverejniť zákonným spôsobom.

 Finančné hospodárenie Obce Sap sa riadilo rozpočtom zostaveným na rok 2022, ktorý bol schválený obecným zastupiteľstvom dňa 15.12.2021 uznesením č. 217/2021/24-06.

Rozpočet obce na rok 2022 bol zostavený ako prebytkový. Bežný rozpočet bol zostavený ako prebytkový, kapitálový rozpočet ako schodkový.

Počas roka 2022 rozpočet bol zmenený 2 krát:

- prvá zmena schválená dňa 30.08.2022 uznesením č. 269/2022/31-06

- druhá zmena schválená dňa 13.12.2022 uznesením č. 19/2022/2-07

***1.1. Rozpočtové hospodárenie v roku 2022***

**Hospodárenie obce v roku 2022 dokumentuje tabuľka:**

*Údaje sú uvádzané v eurách:*

|  |  |  |  |
| --- | --- | --- | --- |
|  | ***Schválený******rozpočet*** | ***Rozpočet******po zmenách*** | ***Čerpanie******rozpočtu*** |
| ***Bežný rozpočet*** |  |  |  |
| *Príjmy* | 179.304.- | 197.024.- | 200.594,39 |
| *Výdavky* | 176.932.- | 173.982.- | 211.630,82 |
| ***Prebytok/schodok bežného*** ***rozpočtu*** | 2.372.- |  23.042.- | * 11.036,43
 |
| ***Kapitálový rozpočet*** |  |  |  |
| *Príjmy* | 140.332.- | 34.962.- | 48.447,42 |
| *Výdavky* | 143.068.- | 29.580.- | 35.260,99 |
| ***Prebytok/schodok kapitálového rozpočtu*** | * 2.736.-
 |  5.382.- |  13.186,43 |
| ***Prebytok/schodok rozpočtu*** | - 364.- | 28.424.- | 2.150.- |
| ***Finančné operácie*** |  |  |  |
| *Príjmové finančné operácie* | 26.000.- | 36.000.- | 1.000.- |
| *Výdavková finančné operácie* | 24.668.- | 24.668.- |  3.800,04 |
| ***Rozdiel vo finančných*** ***operáciách*** | 1.332.- | 11.332.- | * 2.800,04
 |

 Rozpočet obce v zmysle zákona č. 583/2004 Z.z. o rozpočtových pravidlách územnej samo-správy je základným nástrojom finančného hospodárenia obce v príslušnom rozpočtovom roku, ktorým sa riadi financovanie jej úloh a funkcií. Obec je vo finančnom hospodárení autonómny,

čo sa prejavuje aj v absolútnej samostatnosti pri zostavovaní a schvaľovaní svojho rozpočtu, v samostatnom riadení rozpočtového procesu, v monitorovaní a hodnotení svojho rozpočtového hospodárenia.

 V zmysle hodnotenia hospodárenia obce Sap v roku 2022 bilancia bežných príjmov a bežných výdavkov obce je schodok bežného rozpočtu. Bilancia kapitálových príjmov a kapitálových výdavkov je prebytok kapitálového rozpočtu. Výsledok hospodárenia zistený podľa § 2 písm. b) a c) a § 10 ods. 3 písm. a) a b) zákona č. 583/2004 Z.z. je prebytok vo výške 2.150.- Eur.

***1.2 Plnenie rozpočtu príjmov***

 Vlastné príjmy bežného rozpočtu predstavovali daňové príjmy a nedaňové príjmy; príjmy kapitálového rozpočtu predstavovali najmä príjmy z predaja pozemkov a granty a transfery.

 Cudzie príjmy bežného rozpočtu boli tvorené dotáciami na činnosť preneseného výkonu štátnej správy, príjmami z nadácií a fondov, kapitálové príjmy boli tvorené dotáciami, ktoré obec získala cez projekty na ochranu životného prostredia a na vybudovanie internetového pripojenia v obci.

***Obec plnila rozpočet príjmov nasledovne:***

*Údaje sú uvádzané v eurách:*

|  |  |  |  |
| --- | --- | --- | --- |
|  | ***Schválený rozpočet*** | ***Upravený rozpočet*** | ***Skutočnosť*** |
| Bežné príjmy | 179.304.- | 197.024.- | 200.594,39 |
| Kapitálové príjmy | 140.332.- | 34.962.- | 48.447,42 |

***V porovnaní s plnením v predchádzajúcom roku:***

*Údaje sú uvádzané v eurách:*

|  |  |  |  |
| --- | --- | --- | --- |
|  | ***Schválený rozpočet*** | ***Upravený rozpočet*** | ***Skutočnosť*** |
| Bežné príjmy | 188.018.- | 214.118.- |  241.111,03 |
| Kapitálové príjmy |  14.250- | 107.802.- | 65.950.- |

V plnení bežných príjmov došlo v roku 2022 oproti roku 2021 k zníženiu skutočných bežných príjmov obce o 40.516,64 Eur, čo nemôžem hodnotiť pozitívne.

 V plnení kapitálových príjmov v roku 2022 nastal oproti predchádzajúcemu roku zníženie o 17.502,58 Eur. Kapitálové príjmy, ktoré sú určené na financovanie dlhodobých potrieb obce, napr. investícií, ktoré sú jednorazové a ich zdrojom sú napr. príjmy z predaja majetku, účelové dotácie na financovanie investícií z rozpočtov vyšších stupňov verejnej správy alebo strednodobé/ dlhodobé investičné úvery, príjmy z emisie, cenných papierov a pod. a možnosti získania finanč-ných prostriedkov na kapitálové potreby v danom roku vo veľkej miere závisí od možností

získania finančných prostriedkov formou účelových dotácií zo štátneho rozpočtu, z prostriedkov Európskej únie. Obec Sap pri zostavovaní svojho rozpočtu na rok 2022 počítala s kapitálovými príjmami vo výške 140.332.- Eur, počas rozpočtového roka sa obci podarilo získať príjem z predaja pozemkov, ako i z grantov a transferov a tak naplniť svoje upravené plány pri získaní kapitálových príjmov.

***1.2.1 Plnenie rozpočtu bežných príjmov***

 Bežné príjmy zahŕňajú vlastné príjmy (daňové a nedaňové) a cudzie príjmy (granty a transfery); ich plnenie bolo nasledovné:

*Údaje sú uvádzané v eurách:*

|  |  |  |  |
| --- | --- | --- | --- |
|  | ***Upravený rozpočet*** | ***Skutočnosť*** | ***%*** |
| Daňové príjmy | 160.934.- | 165.169,03 | 102,63 |
| Nedaňové príjmy |  7.570.- |  8.634,81 | 114,07 |
| Iné nedaňové príjmy |  1.130.- |  20,60 |  1,82  |
| Granty a transfery |  28.520.- |  26.790,55 |  93,94 |

***Plnenie bežných príjmov v predchádzajúcom roku bolo nasledovné:***

*Údaje sú uvádzané v eurách:*

|  |  |  |  |
| --- | --- | --- | --- |
|  | ***Upravený rozpočet*** | ***Skutočnosť*** | ***%*** |
| Daňové príjmy | 150.876.- | 154.861.- | 102,64 |
| Nedaňové príjmy |  24.145.- |  11.272.- |  46,68 |
| Iné nedaňové príjmy |  2.030.- |  230.- |  11,33 |
| Granty a transfery |  37.067.- |  74.747,30 |  201,65 |

 Z porovnania je zrejmé, že k zvýšeniu príjmov došlo pri daňových príjmoch obce,

pri nedaňových príjmoch bežného rozpočtu ako aj pri získaní grantov a transferov došlo v roku

2022 oproti roku 2021 k zníženiu príjmov obce.

 Pri plnení schváleného rozpočtu obec pri daňových príjmoch dosiahla 102,63 %-né plnenie,

pri nedaňových príjmoch 99,49 %-né plnenie a pri získaní grantov a transferov obec splnila svoje predstavy oproti naplánovanej finančnej čiastky na 93,94 %.

***1.2.1.1 Daňové príjmy***

 Najväčší podiel na celkovom objeme daňových príjmov má výnos dane poukazovanej územnej samospráve zo štátu, tzv. podielová daň zo štátneho rozpočtu. Jej vývoj od roku 2018 dokumentuje nasledovná tabuľka:

*Údaje sú uvádzané v eurách:*

|  |  |  |
| --- | --- | --- |
| ***Rok*** | ***Schválený rozpočet*** | ***Skutočnosť*** |
| 2018 |  103.495.- | 103.558,78 |
| 2019 | 112.795.- |  114.747.- |
| 2020 | 115.936.- |  113.226.- |
| 2021 | 109.692.- |  115.697.- |
| 2022 | 120.423.- | 126.053,43 |

Výnos dane z príjmov fyzických osôb poukazovaný územnej samospráve zo ŠR, tzv. podielová daň zo ŠR predstavuje pre obec 52,28 % celkových skutočných bežných príjmov predchádzajúceho

rozpočtového roka v sume 241.111,03 €. V roku 2022 boli Obci Sap poukázané podielové dane

zo ŠR vyššie o 10.356,43 € ako v roku 2021.

***Vývoj dane z nehnuteľnosti:***

*Údaje sú uvádzané v eurách:*

|  |  |  |  |
| --- | --- | --- | --- |
| ***Rok*** | ***Schválený rozpočet*** | ***Upravený rozpočet*** | ***Skutočnosť*** |
| 2018 | 20.750.- | 19.750.- | 18.846.-  |
| 2019 | 20.750.- | 19.000.- | 18.961.- |
| 2020 | 22.584.- | 22.584.- | 22.753.- |
| 2021 | 22.584.- | 22.584.- |  22.740,44 |
| 2022 | 22.755.- | 22.755.- |  22.674,60 |

 Údaje vývoju dane z nehnuteľností potvrdzujú, že obci Sap sa v roku 2022 podarilo naplniť plánovaný výnos dane z nehnuteľností na 99,65 %, príjmy zaostali za naplánovanou finančnou čiastkou iba o 80,40 €. Oproti roku 2021 nastalo mierne zníženie príjmov dane z nehnuteľností a to o 65,84 €.

***Vývoj plnenia výnosu z miestnych daní a poplatku za komunálny odpad a drobný stavebný odpad:***

*Údaje sú uvádzané v eurách:*

|  |  |  |  |
| --- | --- | --- | --- |
| ***Rok*** | ***Daň z pozemkov*** | ***Daň zo stavieb*** | ***Poplatok za komunálny odpad a drobný stavebný odpad*** |
| 2018 | 13.940.- | 4.906.- | 8.189.- |
| 2019 | 13.942.- | 5.019.- | 8.395.- |
| 2020 | 17.779.- | 4.974.- | 12.847.- |
| 2021 | 17.762.- | 4.978.- | 15.832.- |
| 2022 |  17.687,87 |  4.986,73 | 15.838.- |

 Obec ku konca roka 2022 neeviduje pohľadávky na dani za odstránenie komunálneho odpadu.

 V porovnaní z predchádzajúcim rokom v roku 2022 obec dosiahla vyššie výnosy z poplatku

za komunálny odpad a drobný stavebný odpad o 6.- €.

 **Výber ostatných miestnych daní v roku 2022 v porovnaní s minulými rokmi dokumentuje nasledujúca tabuľka:**

*Údaje sú uvádzané v eurách:*

|  |  |  |  |  |  |
| --- | --- | --- | --- | --- | --- |
|  | ***2018*** | ***2019*** | ***2020*** | ***2021*** | ***2022*** |
| Daň za psa | 497.- | 511.- | 568.- | 552.- | 568.- |
| Za užívanie verejného priestranstva | 3.186.- | 1.394.- | 200.- | 40.- |  35.- |

***Nezaplatené dane a poplatky podľa jednotlivých rokov:***

*Údaje sú uvádzané v eurách:*

|  |  |  |  |  |  |
| --- | --- | --- | --- | --- | --- |
| ***Rok*** | ***2018*** | ***2019*** | ***2020*** | ***2021*** | ***2022*** |
| ***Suma*** | *149,40* | *62,73* | *86,25* | *0,82* | *0* |

 *V roku 2022 obec neeviduje pohľadávky na daniach a poplatkoch.*

*Ako je vidieť* ***obec venuje dostatočnú pozornosť zinkasovaniu daňových príjmov, disciplinovanosť obyvateľov obce Sap je na vysokej úrovni, čo hodnotím pozitívne.***

***1.2.1.2 Nedaňové príjmy***

 Zahŕňajú príjmy z vlastníctva majetku a príjmy z administratívnych a iných poplatkov; ich plnenie bolo nasledovné:

*Údaje sú uvádzané v eurách:*

|  |  |  |  |
| --- | --- | --- | --- |
|  | ***Upravený rozpočet*** | ***Skutočnosť*** | ***%*** ***plnenia*** |
| Z vlastníctva majetku | 2.040.- | 3.663,04 | 179,56 |
| Administratívne a iné poplatky | 4.400.- | 4.951,17 | 85,75 |
| Úroky | 0 | 0 | 0 |
| Iné nedaňové príjmy | 1.130.- |  20,60 |  1,82 |

Porovnanie plnenia nedaňových príjmov s minulými rokmi:

*Údaje sú uvádzané v eurách:*

|  |  |  |  |
| --- | --- | --- | --- |
| ***Rok*** | ***Nedaňové príjmy*** | ***Príjmy z vlastníctva majetku*** | ***Poplatky*** |
| 2018 | 33.041.- | 5.651.- | 27.390.- |
| 2019 | 23.244.- | 4.073.- | 19.171.- |
| 2020 | 20.121.- | 1.598.- | 18.523.- |
| 2021 | 11.273.- | 1.752.- |  9.521.- |
| 2022 |  8.634,81 |  3.663,04 |  4.951,17 |

V roku 2022 nedaňové príjmy sa znížili. Príjmy z vlastníctva majetku obce boli v roku 2022 oproti predchádzajúcemu roku vyššie o 1.911,04 €. Znižujúca sa tendencia sa prejavuje aj pri ostatných poplatkoch a platbách vyberaných v zmysle platných všeobecne záväzných predpisov

a uzatvorených zmlúv o poskytovaní služieb. V roku 2022 obec získala nedaňové príjmy v hod-note 8.634,81 €, čo je o 2.638,19 € menej ako v roku 202, a o 11.486,19 € menej ako v roku 2020.

***Granty a transfery***

 Ide o príjmy získané v rámci sektora verejnej správy, sú to príjmy účelovo určené na financo-

vanie preneseného výkonu štátnej správy v stavebnom konaní, v matričnej činnosti, dotácie s Ministerstva práce, sociálnych vecí a rodiny SR, z Trnavského samosprávneho kraja, z Environmentálneho fondu, z Ministerstva vnútra SR, Ministerstva dopravy, výstavby a RR SR , z Okresného úradu Dunajská Streda – odbor starostlivosti o ŽP a iné dotácie.

V návrhu záverečného účtu obce Sap je spracovaný podrobný prehľad o poskytnutých transfe-roch a grantoch pre obec – je uvedený poskytovateľ, účel a aj poskytnutá suma. Najväčší objem z poskytnutých transferov predstavovali normatívne a nenormatívne finančné prostriedky určené najmä na financovanie preneseného výkonu štátnej správy, avšak významný objem predstavovali aj transfery na výdavky súvisiace s pandémiou COVID-19, odídencami Ukrajiny, voľbami – Refe-

rendum, dotácia na zabezpečenie materiálno-technickej vybavenosti DHZO alebo dotácie na pod-poru kultúrnych, športových aktivít obce, ako aj na zveľaďovanie životného prostredia obce.

Obci Sap boli v roku 2022 poskytnuté granty a transfery vo výške 26.790,55 €, v roku 2021

to bola finančná čiastka vo výške 74.747,30 Eur a v roku 2020 suma 80.074,07 €. Na základe uvedených skutočností môžem skonštatovať, že výška grantov a transferov poskytnutých pre Obec Sap v roku 2022 poklesla oproti získaným finančným prostriedkov v roku 2021 o 47.956,75 €. Granty a transfery boli pre obec účelovo určené a boli použité v súlade s ich účelom.

***1.2.2 Plnenie rozpočtu kapitálových príjmov***

 Obec Sap pri príprave svojho rozpočtu na rok 2022 v kapitálovom rozpočte počítala s príjmami vo výške 140.332.- €. V priebehu roka 2022 rozpočet kapitálových príjmov obecné zastupiteľstvo upravovalo na úroveň 34.962.- €. Ku koncu roka 2022 Obec Sap naplnila kapitálový rozpočet

na 138,57 % a zrealizovala kapitálové príjmy vo výške 48.447,42 €.

 Z predaja kapitálových aktív – nehnuteľnosti a nehmotné aktivity obec získala finančné prostriedky vo výške 26.274.- €.

Zo štátneho rozpočtu obec v roku 2022 získala kapitálové granty a transfery vo výške 22.173,42 € na účel:

|  |  |  |
| --- | --- | --- |
| ***Poskytovateľ*** | ***Výška v €*** | ***Účel*** |
| Program obnovy prírody | 8.000.- | Ochrana životného prostredia |
| Platobná jednotka MIRRI | 14.173,42 | WIFI 4U  |

 ***1.3 Čerpanie rozpočtu výdavkov***

***Obec v roku 2022 čerpala výdavky nasledovne:***

*Údaje sú uvádzané v eurách:*

|  |  |  |  |  |
| --- | --- | --- | --- | --- |
|  | ***Schválený rozpočet*** | ***Upravený rozpočet*** | ***Skutočnosť*** | ***%*** |
| Bežné výdavky | 176.932.- | 173.982.- | 211.630,85 | 121,64 |
| Kapitálové výdavky | 143.068.- |  29.580.- |  32.260,99 | 119,21 |

***1.3.1 Čerpanie rozpočtu bežných výdavkov***

***Vývoj čerpania rozpočtu bežných výdavkov:***

*Údaje sú uvádzané v eurách:*

|  |  |  |
| --- | --- | --- |
| ***Rok*** | ***Rozpočet po zmenách*** | ***Skutočnosť*** |
| 2018 | 242.454.- | 243.007.- |
| 2019 | 280.695.- |  272.975.- |
| 2020 | 271.543.- | 255.826.- |
| 2021 | 203.760.-  | 225.472.- |
| 2022 | 173.982.- |  211.630,85 |

 Na základe zhodnotenia vývoja čerpania rozpočtu bežných výdavkov za uplynulé roky možno konštatovať, že v roku 2022 obec znížila svoje bežné výdavky oproti roka 2021 o 13.841,15 € a znížila svoje výdavky o 44.195,15 € oproti výšky bežných výdavkov roka 2020.

 Čerpanie jednotlivých rozpočtových položiek bežného rozpočtu tvorí prílohu Záverečného účtu obce.

***1.3.1.1 Čerpanie bežných výdavkov***

***Rok 2022***

Rozbor významných položiek bežného rozpočtu:

Údaje sú uvádzané v eurách:

|  |  |  |  |
| --- | --- | --- | --- |
|  | ***Rozpočtované prostriedky*** | ***Skutočnosť*** | ***% plnenia*** |
| Mzdy platy, OON | 45.150.- |  57.085,92 | 126,44 |
| Poistné a príspevky do poisťovní | 15.580.- |  15.044.- |  96,56 |
| Tovary a služby | 98.302.- | 112.670,42 | 114,62 |
| Bežné transfery | 14.450.- |  26.586,05 | 183,99 |
| Splácanie úrokov |  500.-  |  244,43 |  48,89 |

***Porovnávajúc čerpanie v roku 2021***

Údaje sú uvádzané v eurách:

|  |  |  |  |
| --- | --- | --- | --- |
|  | ***Rozpočtované prostriedky*** | ***Skutočnosť*** | ***% plnenia*** |
| Mzdy platy, OON |  54.010.- | 55.401.- | 102,58 |
| Poistné a príspevky do poisťovní | 18.795.- | 19.490.- | 103,70 |
| Tovary a služby |  115.839.- |  135.773.- | 117,21 |
| Bežné transfery | 13.616.- | 13.977.- |  102,65 |
| Splácanie úrokov |  1.500.-  |  831.-  |  55,40 |

***1.3.2 Čerpanie rozpočtu kapitálových výdavkov***

 Obec v priebehu roka upravovala schválený rozpočet kapitálových výdavkov z 143.068.- €

na 29.580.- €. Skutočné čerpanie kapitálových výdavkov k 31.12.2022 predstavovalo sumu 35.260,99 €, t.j. 119,21 %-né plnenie oproti upravenému rozpočtu. Čerpanie kapitálových výdavkov zahrňovalo v roku 2022 najmä – kúpu pozemku v sume 8.512.- €, projektovú dokumentáciu rekonštrukcie domu smútku v hodnote 2.800.- €, vybudovanie internetového pripojenia v obci - WIFI 4U v sume 14.668,42 €, zriadenie infraštruktúry k náučným bodom pomocou Programu obnovy prírody v hodnote 8.426.- €.

***Zdroje v peňažných fondoch za rok 2022 - údaje sú uvádzané v eurách:***

|  |  |  |
| --- | --- | --- |
|  | ***Rezervný fond*** | ***Sociálny fond*** |
| Počiatočný stav k 1. januáru | **70.-**  |  **46,02** |
| Tvorba – rok | 0 | 538,30 |
| Príspevok na stravovanie |  | 149,28 |
| Čerpanie - rok | 0 |  |
| **Zostatok k 31. decembru** | **70.-** | **435,04** |

***1.4 Finančné operácie***

 Súčasťou rozpočtu sú aj finančné operácie, ktorými sa vykonávajú prevody z peňažných fondov a realizujú sa návratné zdroje financovania a ich splácanie. Za finančné operácie sa považujú aj poskytnuté pôžičky a návratné finančné výpomoci z rozpočtu a ich splátky, vystavené a prijaté zmenky, predaj a obstaranie majetkových účastí. Finančné operácie nie sú súčasťou príjmov a výdavkov rozpočtu obce.

***Príjmové finančné operácie***

Údaje sú uvádzané v eurách:

|  |  |  |  |
| --- | --- | --- | --- |
| ***Schválený rozpočet*** | ***Upravený rozpočet*** | ***Skutočnosť*** | ***% plnenia*** |
| 26.000.- | 36.000.- | 1.000.- | 2,78 |

***Výdavkové finančné operácie***

*Údaje sú uvádzané v eurách:*

|  |  |  |  |
| --- | --- | --- | --- |
| ***Schválený rozpočet*** | ***Upravený rozpočet*** | ***Skutočnosť*** | ***% plnenia*** |
| 24.668.- | 24.668.- | 3.800,04 | 15,40 |

 Obec Sap v roku 2022 splácala istiny z prijatých úverov a z leasingu služobného motorového

vozidla.

***1.5 Výsledok hospodárenia***

 Výsledok rozpočtového hospodárenia sa zisťuje po zúčtovaní celkových príjmov a výdavkov ako výsledok ich súhrnnej bilancie. Výsledok rozpočtového hospodárenia môže byť prebytok alebo schodok rozpočtu; podľa § 2 písm. b) a c) a § 10 ods. 3 písm. a) a b) zákona č. 583/2004 Z.z.; prebytkom rozpočtu je kladný rozdiel medzi príjmami a výdavkami rozpočtu, schodkom rozpočtu je záporný rozdiel medzi príjmami a výdavkami rozpočtu. Pod príjmami a výdavkami rozpočtu sa chápu bežné príjmy a bežné výdavky (bežný rozpočet) a kapitálové príjmy a kapitálové výdavky (kapitálový rozpočet); súčasťou príjmov a výdavkov rozpočtu nie sú finančné operácie.

***Hospodárenie obce dokumentuje nasledovná tabuľka:***

*Údaje sú uvádzané v eurách:*

|  |  |
| --- | --- |
|  | ***Skutočnosť k 31.12.2022*** |
| *Bežné príjmy* |  200.594,39 |
| *Bežné výdavky* |  211.630,82 |
| ***Prebytok/schodok bežného rozpočtu*** | * **11.036,43**
 |
| *Kapitálové príjmy* |  48.447,42 |
| *Kapitálové výdavky* |  35.260,99 |
| ***Prebytok/schodok kapitálového rozpočtu*** |  **13.186,43**  |
| ***Prebytok/Schodok bežného a kapitálového rozpočtu*** |  **2.150.-** |
| ***Vylúčenie z prebytku*** |  - 435,04 |
| ***Upravený prebytok/schodok bežného a kapitálového rozpočtu*** |  **1.714,96** |
| *Príjmové finančné operácie* |  1.000.- |
| *Výdavkové finančné operácie* |  3.800,04 |
| ***Rozdiel finančných operácií***  | * 2.800,04
 |
| *Príjmy spolu* |  250.041,81 |
| *Výdavky spolu* |  250.691,85 |
| ***Hospodárenie obce*** | * 650,04
 |
| ***Vylúčenie z prebytku*** | * 435,04
 |
| ***Upravené hospodárenie obce*** |  **1.085,08** |

 Zákon č. 583/2004 Z.z. o rozpočtových pravidlách územnej samosprávy v znení neskorších predpisov vylúčil finančné operácie z prebytku a schodku obce. Výsledok rozpočtového hospodá-renia obce ovplyvňujú len príjmy a výdavky bežného a kapitálového rozpočtu. Obec Sap hospodá-rila v roku 2022 so schodkovým **bežným rozpočtom** v sume **- 11.036,43 €** a s prebytkovým **kapi-tálovým rozpočtom** v sume **13.186,43 €**;takto vykázaný **prebytok bežného a kapitálového rozpočtu vo výške 2.150.- €** po **vylúčení** nevyčerpaných finančných prostriedkov zo sociálneho fondu v sume **435,04 €** je zistený v súlade s § 2 písm. b) a c) a § 10 ods.3 písm. a) a b) zákona 583/2004 Z.z..

**Rozpočtový výsledok hospodárenia** v roku 2022 predstavuje **prebytok** vo výške **1.714,96 €.**

Podľa § 10 ods. 6 zákona č. 583/2004 Z.z. súčasťou rozpočtu obce sú finančné operácie, ktorými sa vykonávajú prevody prostriedkov peňažných fondov a realizujú sa návratné zdroje financova-nia a ich splácanie. **Výsledok finančných operácií** v roku 2022 je schodok vo výške **– 2.800,04 €.**

 Upravené hospodárenie Obce Sap za rok 2022 po vylúčení nevyčerpaných finančných prost-riedkov sociálneho fondu v sume 435,04 € v súlade s ustanovením § 8 ods. 4 a 5 zákona č. 523/ 2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov je **schodok** vo výške **1.085,08 €.**

 Obec za rok 2022 nevytvára rezervný fond, nakoľko výsledok hospodárenia zistený podľa ustanovenia § 10 ods.3 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov je schodok rozpočtu.

***Nasledujúca tabuľka poskytuje prehľad o vývoji výsledku hospodárenia obce v minulých rokoch:***

*Údaje sú uvádzané v eurách:*

|  |  |  |  |  |
| --- | --- | --- | --- | --- |
| ***Rok*** | ***2018*** | ***2019*** | ***2020*** | ***2021*** |
| **Príjmy rozpočtu obce** |  |  |  |  |
| - bežné príjmy | 250.855,11 | 265.416.- | 251.576,58 | 241.111,03 |
| - kapitálové príjmy | 316.510.- | 133.105.- | 99.202,66 |  65.950.- |
| **Výdavky rozpočtu obce** |  |  |  |  |
| - bežné výdavky | 243.007,55 |  272.975,39 | 255.826,11 | 225.472,26 |
| - kapitálové výdavky | 375.241,84 |  150.439,60 | 117.693,67 |  19.066.- |
| **Prebytok/schodok bežného rozpočtu** | 7.847,56 | - 7.559,39 | - 4.249,53 |  15.638,77 |
| **Prebytok/schodok kapitálového rozpočtu** | - 58.731,84 | - 17.334,60 | - 18.491,01 | 46.884.- |
| **Prebytok/schodok rozpočtu** | - 50.884,28 | - 24.893,99 | - 22.740,54 |  62.522,77 |

***2. Bilancia aktív a pasív***

Aktíva, t.j. majetok spolu krytý pasívami, t.j. zdrojmi krytia, podľa účtovnej závierky predstavujú sumu 762.818.- €.

Obecný úrad v majetkovej evidencii eviduje majetok:

a) dlhodobý nehmotný majetok v hodnote 0 €

b) dlhodobý hmotný majetok v celkovej hodnote 602.572.- €

c) dlhodobý finančný majetok v hodnote 108.121.- €

d) obežný majetok v celkovej hodnote 52.125.- €

e) v tom nezaradené investície – náklady budúcich období v hodnote 0 €.

Obec zaznamenala v porovnaní s minulým rokom úbytok celkového stavu majetku, a to o 45.094.- €.

***2.1 Bilancia pohľadávok***

***Prehľad vývoja pohľadávok za roky 2018 až 2022:***

Údaje sú uvádzané v eurách:

|  |  |
| --- | --- |
| ***Rok*** | ***Pohľadávky celkom*** |
| 2018 | 2.194.- |
| 2019 | 4.254.- |
| 2020 |  90.- |
| 2021  |  1.-  |
| 2022 |  0 |

 Obec v roku 2022 neeviduje žiadne pohľadávky, čo hodnotím pozitívne.

**Vývoj pohľadávok podľa lehoty splatnosti je nasledovný:**

Údaje sú uvádzané v eurách:

|  |  |  |
| --- | --- | --- |
| Rok | Pohľadávky v lehote splatnosti | Pohľadávky po lehote splatnosti |
|  2018 | - |  2.194.- |
| 2019 | - | 4.254.- |
| 2020 | - |  90,45 |
| 2021 | - |  0,82 |
| 2022 | - |  0 |

Z hľadiska vývoja pohľadávok podľa ich splatnosti obec neeviduje pohľadávku ani v lehote splatnosti, ani po lehote splatnosti. V rokoch 2021 a 2022 sa obci podarilo úplne znížiť stav pohľadávok, čo hodnotím pozitívne.

*•* ***Daňové pohľadávky***

***Vývoj daňových pohľadávok – nedoplatkov za uplynulé roky:***

*Údaje sú uvádzané v eurách:*

|  |  |  |  |  |  |
| --- | --- | --- | --- | --- | --- |
| ***Roky*** | ***2018*** | ***2019*** | ***2020*** | ***2021*** | ***2022*** |
| Daň z nehnuteľností |  33,90 |  25,76 | 11,25 | 0,82 | - |
| Daň za psa |  3,50 |  3,50 | - | - | - |
| Poplatok za KO a drobný stavebný odpad  |  112,00 |  33,47 | 75,00 |  - | - |
| Iné pohľadávky | 2.044,60 | 4.191,27 |  4,20 | - | - |
| ***Celkom*** | ***2.194.-*** | ***4.254.-*** | ***90,45*** | ***0,82*** | ***0*** |

 Disciplína splácania miestnych daní, poplatku za komunálny odpad a drobný stavebný odpad ako aj iných pohľadávok v roku 2022 bola na vysokej úrovni, čo hodnotím pozitívne. Dôvodom zníženia pohľadávok miestnych daní je pozitívny prístup obce aj obyvateľov obce k dodržiavaniu daňovej disciplíny.

***• Nedaňové pohľadávky***

Obec Sap v roku 2022 neeviduje žiadne nedaňové pohľadávky.

***2.2. Bilancia záväzkov***

 Obec za rok 2022 eviduje záväzky v celkovej hodnote 127.826.- €, v roku 2021 to bolo 146.522.- €. Celková výška záväzkov obce v roku 2022 dosiahla úroveň 53,02 % ( v roku 2021 percentuálne 58,24 %) skutočných bežných príjmov predchádzajúceho rozpočtového roka, čo poukazuje na mierne zníženie sa zaviazanosti obce.

***Prehľad vývoja záväzkov za uplynulé roky je v nasledovnej tabuľke:***

Údaje sú uvádzané v eurách:

|  |  |  |  |  |  |
| --- | --- | --- | --- | --- | --- |
| ***Rok*** | ***Dlhodobé záväzky*** | ***Krátkodobé záväzky*** | ***Krátkodobé záväzky, v tom záväzky z obchodných vzťahov*** | ***Krátkodobé záväzky, v tom iné záväzky*** | ***Bankové úvery*** |
| 2017 | 331.- | 22.008.- | 1.485.- | 20.523.- | 0 |
| 2018 | 331.- | 15.549.- | 2.280.- | 13.269.- | 59.426,59 |
| 2019 | 237.- | 19.806.- | 1.433.- | 18.373.- | 77.872,35 |
| 2020 | 112,61 |  24.659,90 |  1.036,08 |  23.623,82 | 78.700,32 |
| 2021 | 46.- | 33.388.- |  16.399.- | 16.989.- | 62.288,43 |
| 2022 |  435.- | 18.103.- |  12.180,40 |  5.922,60 | 58.488,04 |

***3. Prehľad o stave a vývoji dlhu***

 Pravidlá používania návratných zdrojov financovania sú upravené v ustanovení § 17 zákona

č. 583/2004 Z.z.. Podľa citovaného ustanovenia obec môže použiť návratné zdroje financovania len na úhradu kapitálových výdavkov.

***Prehľad o návratných zdrojov financovania a úveroch obce so stavom k 31. decembru 2022:***

Údaje sú uvádzané v eurách:

|  |  |  |  |  |
| --- | --- | --- | --- | --- |
| ***Veriteľ*** | ***Splatnosť*** | ***Schválená výška*** | ***Účel*** | ***Zostatok*** |
| Prima Banka, a.s. | 2033 | 57.000.- | Refinancovanie úveru obce - OTP | 52.240,04 |
|  MF SR | 2027 |  6.248.- | Návratná finančná výpomoc –výpadok podielových daní 2020 |  6.248.- |

 V roku 2022 obcou bol prijatý dlhodobý úver v sume 57.000.- € od Prima Banky a.s.,

na refinancovanie úveru vedeného v OTP Banke a.s., na základe uznesenia OcZ Sap č. 207/2021/ 23-07, ktorým sa splatil zostatok tohto dlhodobého investičný úveru. Úver od Prima Banky, a.s. je dlhodobý s dobou splatnosti do roku 2033.

 V roku 2020 obec prijala návratnú finančnú výpomoc od MF, ktorá zatiaľ nie je splatná, začiatok splácania výpomoci je určená zmluvne po uplynutí 4 rokov od roka poskytnutia finanč-nej podpory , t.j. od roku 2024.

***Vývoj podmienok na prijatie návratných zdrojov financovania za obdobie posledných***

***5 rozpočtových rokov:***

Údaje sú uvádzané v eurách**:**

|  |  |  |  |  |  |  |
| --- | --- | --- | --- | --- | --- | --- |
| ***Rok*** | ***Celková suma dlhu*** | ***Suma ročných splátok vrátane výnosov*** | ***Skutočné bežné príjmy predchádzajúceho roka*** | ***Skutočné upravené bežné príjmy predchádzajúceho roka***  | ***§17 ods. 6 písm. a)*** ***v %*** | ***§ 17 ods. 6 písm. b)******v %*** |
| 2018 |  59.426,59 | 0 | 299.456.- | 131.997,57 | 19,84 | 0 |
| 2019 | 65.332.- |  5.447,68 | 250.855.-  | 154.890,93 | 26,04 | 3,52 |
| 2020 | 60.664.- | 13.855,47 | 265.415.- | 185.340,50 | 22,86 | 7,48 |
| 2021 | 56.040.- | 4.668.- | 251.577.- | 176.829,70 | 22,28 | 2,63 |
| 2022 | 52.240.- | 3.800.- | 241.111.- | 214.320,45 | 21,67 | 1,77 |

Obec za obdobie posledných 5 rokov vždy spĺňala podmienky na prijatie návratných zdrojov financovania do budúcnosti.

***Vývoj dlhovej služby za roky 2018 až 2022 :***

Údaje sú uvádzané v eurách:

|  |  |  |  |  |  |
| --- | --- | --- | --- | --- | --- |
| ***Rok*** | ***Počet obyvateľov*** | ***Dlhová služba (úver) v €*** | ***Dlhová služba (úver) na 1 obyvateľa*** | ***Dlhová služba (úver + dlhodobé záväzky) v €*** | ***Dlhová služba*** ***(úver + dlhodobé záväzky) na 1 obyvateľa*** |
| 2018 | 518 | 0 | 0 | 59.426,59 | 114,72 |
| 2019 | 516 | 65.332.- | 126,61 | 76.447,43 | 148,15 |
| 2020 | 503 | 60.664.- | 120,60 | 78.700.- | 156,46 |
| 2021 | 498 | 56.040.- | 112,53 | 62.334.-  | 125,17 |
| 2022 | 508 | 58.488.- | 115,13 | 58.923.- | 115,99 |

***Vývoj splátok úverov a dlhodobých záväzkov roky 2018 až 2022:***

Údaje sú uvádzané v eurách:

|  |  |  |  |  |
| --- | --- | --- | --- | --- |
| ***Rok*** | ***Dlhová služba (úver)*** | ***Dlhová služba (úver+ dlhodobé záväzky)*** | ***Splátky úverov a úrokov*** | ***Splátky úverov, dlhodobých záväzkov a úrokov*** |
| 2018 | 0 | 59.426,59 | 0 | 0 |
| 2019 | 65.332.- | 76.684,43 |  5.447,68 |  5.684,68 |
| 2020 | 60.664.- | 78.700.- |  9.120.- |  13.855,47 |
| 2021 | 56.040.- | 62.334.- |  4.668.- |  56.805,53 |
| 2022 | 58,488.- | 58.923.- |  3.800.- | 52.240.- |

 Pre posudzovanie podmienok prijatia návratných zdrojov financovania do budúcnosti je potrebné zohľadňovať dve skutočnosti:

 S účinnosťou od 1. januára 2017 obec môže na plnenie svojich úloh prijať návratné zdroje financovania, len ak

a) celková suma dlhu neprekročí 60 % skutočných bežných príjmov predchádzajúceho rozpočtového roka a

b) suma splátok návratných zdrojov financovania vrátane úhrady výnosov a suma splátok záväz-kov z investičných dodávateľských úverov neprekročí v príslušnom rozpočtovom roku 25 % skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.

 Pri posudzovaní splnenia podmienok na prijatie návratných zdrojov financovania v roku 2021 sa prihliadalo na tieto dve podstatné skutočnosti paralelne.

***4. Prehľad o poskytnutých dotáciách***

 V súlade so zákonom a rozpočtových pravidlách územnej samosprávy návrh záverečného účtu obsahuje aj podrobný prehľad o poskytnutých dotáciách podľa § 7 ods. 4 citovaného zákona v členení podľa jednotlivých príjemcov.

 Obec v roku 2022 poskytla dotácie v súlade s citovaným zákonom a s VZN č. 1/2015 o poskytovaní dotácií, mimoriadnych dotácií právnickým osobám, fyzickým osobám – podnikateľom, rozpočtovým, príspevkovým a neziskovým organizáciám pôsobiacim na území obce Sap v celkovej sume 17.600.- €.

|  |  |  |
| --- | --- | --- |
| ***Prijímateľ dotácie*** | ***Účelové určenie dotácie*** | ***Suma poskytnutých prostriedkov v €*** |
| OFC Sap 1986, o.z. | na činnosť organizácie | 14.000.- |
| MS Sap - SČK | na činnosť organizácie |  500.- |
| DHZ Sap | na činnosť organizácie |  3.050.- |
| CSEMADOK | na činnosť organizácie |  50.- |

 K 31.12.2022 boli všetky poskytnuté dotácie zúčtované v súlade so VZN č. 1/2016 o dotáciách.

***5. Údaje o podnikateľskej činnosti***

 Obec nepodniká na základe živnostenského oprávnenia.

 Obecné zastupiteľstvo uznesením č. 85/2020/10-09 sa rozhodlo založiť spoločnosť s ručením obmedzeným pod názvom Obecný podnik Sap. Jediným vlastníkom – spoločníkom s.r.o. je Obec Sap. Obecný podnik bol zapísaný do obchodného registra dňom 22.05.2020.

 Medzi hlavné činnosti spol. s r.o. vyvíjané v roku 2022 patrili:

- správa a údržba verejných priestranstiev,

- správa a údržba obecných nehnuteľností,

- údržba a revitalizácia zelených plôch v obci,

- administratívne činnosti.

Obecný podnik má sídlo v prenajatých priestoroch Obecného úradu, ktorých vlastníkom je Obec Sap. Spoločnosť prevádzkuje 2 motorové vozidlá, z toho nákladné (dodávka) a traktor s prívesom, ďalej 2 kosačky - malotraktory, kosačky - krovinorezy a drobné náradia, v roku 2022 nadobudla osobné motorové vozidlo Škoda Octavia z dotácie poskytnutej z TTSK.

***Hospodárenie Obecného podniku Sap, s.r.o.***

|  |  |  |
| --- | --- | --- |
|  **R O K**  | **2021** | **2022** |
| **SPOLU MAJETOK**  | **46.610 €** |  **53.372 €** |
| **Dlhodobý hmotný majetok**  | **19.315 €** | **36.129 €** |
| Samostatne hnuteľné veci a súbory hnuteľných vecí  |  *19.315 €* |  *36.129 €* |
| **Obežný majetok**  | **27 295 €** | **17.243 €** |
| ***Zásoby*** |  |  |
| ***Finančné účty celkom***  | ***20.993 €*** |  ***4.431 €*** |
| Peniaze v hotovosti |  |  |
| Účty v bankách |  |  |
| Ceniny |  |  |
| ***Krátkodobé pohľadávky***  |  ***6.302 €*** | ***12.812 €*** |
| Pohľadávky z obchodného styku  | 2.638 € | 8.417 € |
| Sociálne poistenie, daňové pohľadávky a dotácie  | 3.664 € | 4.395 € |
| **SPOLU VLASTNÉ IMANIE A ZÁVÄZKY**  | **46.610 €** | **53.372 €** |
| **Vlastné imanie**  | **3.047 €** | **2.301 €** |
| Kapitálové fondy |  |  |
| Základné imanie  | 5.000 € | 5.000 € |
| Nerozdelený zisk/ strata minulých rokov  |  993 € | * 2.023 €
 |
| Výsledok hospodárenia za účtovné obdobie  | * 3.016 €
 | * 746 €
 |
| **Záväzky spoločnosti**  | **43.563 €** | **51.071 €** |
| ***Dlhodobé záväzky***  | ***20.000 €*** | ***16.020 €*** |
| Dlhodobé záväzky okrem rezerv a úverovBankové úvery  | 20.000 € | 16.020 € |
| ***Krátkodobé záväzky spoločnosti***  | ***23.563 €*** | ***35.051 €*** |
| Záväzky z obchodného styku Záväzky voči zamestnancom Daňové záväzky a dotácie Ostatné krátkodobé záväzky  | 1.369 € 6.813 €  365 € 15.016 € |  721 € 3.779 € 195 € 30.356 € |

**Výsledok hospodárenia spoločnosti 2021 2022**

|  |  |  |
| --- | --- | --- |
| *Výnosy z hospodárskej činnosti Náklady na hospodársku činnosť* **Výsledok hospodárenia z hospodárskej činnosti**  | *135.373 € 138.175 €* **- 2.802 €** | *140.336 € 140.058 €* **278 €** |
| *Pridaná hodnota*  | *17.882 €* | *19.775 €* |
| *Výnosy z finančnej činnostiNáklady na finančnú činnosť* **Výsledok hospodárenia z finančnej činnosti**  |  *214 €* *-*  **214 €** | *1.024 €* *-*  **1.024 €** |
| *Výsledok hospodárenia za účtovné obdobie pred zdanením Daň z príjmov***Výsledok hospodárenia za účtovné obdobie****po zdanení** | * ***3.016 €***
 | * ***746 €***
 |

 V priebehu roka 2022 si Obecný podnik Sap, s.r.o. plnil všetky úlohy stanovené zákonom o sociálnej ekonomike a sociálnych podnikoch a má predpoklad pre kvalitné poskytovanie služieb aj v ďalšom období.

**Záver**

 Návrh záverečného účtu je spracovaný v súlade s príslušnými ustanoveniami § 16 zákona

č. 583/2004 Z.z. o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 zákona č. 583/2004 Z.z.

 Návrh záverečného účtu bol v zmysle § 9 ods. 2 zákona č. 369/1990 Zb. o obecnom zriadení v znení neskorších predpisov a § 16 ods. 9 zákona č. 583/2004 Z.z. zverejnený dňa 05.06.2023 najmenej na 15 dní na úradnej tabuli a na webovom sídle Obce Sap.

 Zákonnou povinnosťou obce podľa § 9 ods. 4 zákona č. 369/1990 Zb. o obecnom zriadení je overenie riadnej účtovnej závierky audítorom. V čase spracovania tohto stanoviska nebol audit vykonaný. Správa nezávislého audítora o overení účtovnej závierky zostavenej k 31.12.2022 má tvoriť súčasť záverečného účtu. Odporúčam správu audítora po obdržaní predložiť Obecnému zastupiteľstvu.

 Vzhľadom na vyššie uvedené skutočnosti odporúčam obecnému zastupiteľstvu Obce Sap prerokovanie záverečného účtu obce Sap za rok 2022 uzavrieť s výrokom:

***Celoročné hospodárenie Obce Sap za rok 2022 sa schvaľuje „bez výhrad“ .***

V Sape, dňa 10.06.2023

 **Bugárová Ildikó, Bc., v.r.**

 **hlavná kontrolórka**

Vyvesené: 12.06.2023

Zvesené: